NÁRODNÁ RADA SLOVENSKEJ REPUBLIKY

**VII. volebné obdobie**

CRD- 2323/2016

**344a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 344) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 413 z 1. februára 2017 pridelila vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 344) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodárske záležitosti a**

**Výboru Národnej rady Slovenskej republiky pre pôdohospodárstvo a životné prostredie**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 161 zo 14. marca 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodárske záležitosti uznesením č. 82 zo 16. marca 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami**

Výbor Národnej rady Slovenskej republiky pre pôdohospodárstvo a životné prostredie uznesením č. 61 zo 14. marca  2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I**

**1. Nový bod**

**Za bod 3. sa vkladá nový bod 4, ktorý znie:**

„4. V § 27 ods. 4 písm. j) sa slová „do 30. apríla“ nahrádzajú slovami „najneskôr do 15. júla“.“.

Nasledujúce body sa primerane prečíslujú.

Uvedená zmena termínu je potrebná z dôvodu spracovania štatistických hlásení o vyzbieraných komunálnych odpadoch, ktoré budú známe až v priebehu mesiaca jún.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**2.** **Nový bod**

**Za bod 3. sa vkladá nový bod 4, ktorý znie:**

„4. V § 27 odsek 14 znie:

„(14) Výrobca vyhradeného výrobku je oprávnený zmluvný vzťah s organizáciou zodpovednosti výrobcov ukončiť

1. výpoveďou, a to len:

1. do 30 kalendárnych dní po zistení porušenia povinností organizácie zodpovednosti výrobcov vyplývajúcich z § 28 ods. 4 písm. a) až c), e) až g, k) alebo o); výpovedná doba je 30 kalendárnych dní a začína plynúť dňom nasledujúcim po doručení výpovede,

2. k 31. decembru kalendárneho roka bez udania dôvodu,

1. odstúpením od zmluvy, ak ministerstvo právoplatne zruší autorizáciu organizácii zodpovednosti výrobcov podľa § 94 ods. 2.“.“.

Nasledujúce body sa primerane prečíslujú.

Doplnenie výlučnej možnosti výpovede zmluvy zo strany výrobcu vylučuje zmluvné dojednanie ďalších výpovedných dôvodov medzi výrobcom vyhradeného výrobku a organizáciou zodpovednosti výrobcov.

V písmene b) sa dopĺňa možnosť pre výrobcu odstúpiť od zmluvy, ak ministerstvo zruší autorizáciu  organizácii zodpovednosti výrobcov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**3. Nový bod**

**Za bod 3. sa vkladá nový bod 4, ktorý znie:**

„4. V § 27 ods. 16 sa slová „14 písm. b)“ nahrádzajú slovami „14 písm. a) druhého bodu“.“.

Nasledujúce body sa primerane prečíslujú.

Ide o legislatívno-technickú zmenu v nadväznosti na zmeny vykonané v § 27 ods. 14 písm. a).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**4. Nový bod**

**Za bod 3. sa vkladá nový bod 4, ktorý znie:**

„4**.** V § 28 ods. 4 písm. b) sa na konci čiarka nahrádza bodkočiarkou a pripájajú sa tieto slová: „zmluva o plnení vyhradených povinností sa uzatvára na dobu určitú,“.“.

Nasledujúce body sa primerane prečíslujú.

Uvedené doplnenie smeruje k posilneniu právneho postavenia výrobcov v zmluvných vzťahoch medzi výrobcom vyhradeného výrobku a organizáciou zodpovednosti výrobcov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**5.** **Nový bod**

**Za bod 3. sa vkladá nový bod 4, ktorý znie:**

„4. V § 31 ods. 8 písm. b) sa číslica „14“ nahrádza číslicou „15“.“.

Nasledujúce body sa primerane prečíslujú.

Ide o legislatívno-technickú úpravu nadväzujúcu na doplnenie odseku 15.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**6.** **Nový bod**

**Za bod 3. sa vkladá nový bod 4, ktorý znie:**

„4. V § 31 odsek 9 znie:

„(9) Zmluva uzatvorená medzi koordinačným centrom pre vyhradený prúd odpadu a výrobcom vyhradeného výrobku, ktorý plní vyhradené povinnosti individuálne [§ 29 ods. 1 písm. c)], organizáciou zodpovednosti výrobcov združujúcou výrobcov vyhradených výrobkov [§ 28 ods. 4 písm. f)] alebo treťou osobou [§ 44 ods. 8 písm. d)] zaniká dňom právoplatného zrušenia autorizácie alebo zánikom autorizácie podľa § 94 ods. 2 až 5. Zakladatelia alebo členovia koordinačného centra pre vyhradený prúd odpadu strácajú dňom právoplatného zrušenia autorizácie alebo zánikom autorizácie podľa § 94 ods. 2 až 5 oprávnenie zúčastňovať sa na plnení povinností koordinačného centra pre vyhradený prúd odpadu podľa odsekov 11 až 15.“.“.

Nasledujúce body sa primerane prečíslujú.

Uvedenou zmenou sa precizujú následky zániku a právoplatného zrušenia autorizácie subjektov, ktoré majú uzatvorenú zmluvu s koordinačným centrom pre vyhradený prúd odpadu alebo sú zakladateľmi alebo členmi takéhoto koordinačného centra.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**7. Nový bod**

**Za bod 3. sa vkladá nový bod 4, ktorý znie:**

„4. V § 31 sa za odsek 14 vkladá nový odsek 15, ktorý znie:

„(15) Koordinačné centrum pre prúd odpadových pneumatík je okrem povinností podľa odseku 11 povinné ohlásiť množstvá vyzbieraných odpadových pneumatík ministerstvu za obdobie kalendárneho roka do 30. apríla nasledujúceho roka.“.

Doterajší odsek 15 sa označuje ako odsek 16.“.

Nasledujúce body sa primerane prečíslujú.

Povinnosť ohlasovania množstiev vyzbieraných odpadových pneumatík ministerstvu, ktorú mali podľa platného zákona distribútori, prechádza na koordinačné centrum pre prúd odpadových pneumatík.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**8.** **Nový bod**

**Za bod 3. sa vkladá nový bod 4, ktorý znie:**

„4. V § 52 ods. 25 sa slová „predchádzajúci kalendárny rok“ nahrádzajú slovami „príslušný kalendárny rok“.“.

Nasledujúce body sa primerane prečíslujú.

Ide o precizovanie definície zberového podielu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**9.** **Nový bod**

**Za bod 3. sa vkladá nový bod 4, ktorý znie:**

„4. V § 52 ods. 30 sa slová „vždy do 30. apríla“ nahrádzajú slovami „najneskôr do 15. júla“.“.

Nasledujúce body sa primerane prečíslujú.

Uvedená zmena termínu je potrebná z dôvodu spracovania štatistických hlásení o vyzbieraných komunálnych odpadoch, ktoré budú známe až v priebehu mesiaca jún.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**10. K čl. I, 5. bodu**

V čl. I, 5. bode, § 54 ods. 5 úvodnej vete sa za slovo „nákupu“ vkladajú slová „tovaru alebo výrobkov“.

Pripomienka pojmovo precizuje predmetné ustanovenie jeho zosúladením s čl. I, 4. bodom (§ 52 ods. 27).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**11. K čl. I, 5. bodu**

V čl. I, 5. bode, § 54 ods. 5 písm. b) sa vypúšťajú slová „alebo tašky na opakované použitie“.

Ide o legislatívno-technickú pripomienku, ktorou sa vypúšťajú nadbytočné slová „alebo tašky na opakované použitie; „iné druhy tašiek“ sú terminologicky širší pojem a zahŕňajú akékoľvek tašky vrátane tašiek na opakové použitie, okrem tašiek uvedených v § 54 ods. 5 písm. a) predloženej novely zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**12. Nový bod**

**Za bod 5. sa vkladá nový bod 6, ktorý znie:**

„6.V § 69 ods. 8 sa na konci bodka nahrádza bodkočiarkou a pripájajú sa tieto slová: „spätný zber odpadových pneumatík sa môže vykonávať aj na zbernom dvore alebo na inom mieste určenom obcou.“.

Nasledujúce body sa primerane prečíslujú.

Zmenou definície spätného zberu sa rozširuje možnosť odovzdať odpadovú pneumatiku v rámci spätného zberu aj na zberný dvor a na iné miesta určené obcou. Súčasná dikcia zákona umožňuje konečnému používateľovi odovzdať odpadovú pneumatiku len u distribútora pneumatík. Uvedené vyplynulo z potrieb aplikačnej praxe a je preventívnym opatrením pri vzniku čiernych skládok.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**13. Nový bod**

**Za bod 5. sa vkladá nový bod 6, ktorý znie:**

„6. V § 70 písm. b) sa vypúšťajú slová: „prostredníctvom distribútora odpadových pneumatík“.“.

Nasledujúce body sa primerane prečíslujú.

Podľa platného zákona mal výrobca pneumatík zabezpečiť spätný zber, ktorý sa uskutočňoval prostredníctvom distribútora pneumatík. Navrhovanou zmenou sa za spätný zber považuje aj zber odpadových pneumatík na zbernom dvore a tiež na inom mieste v obci, ktorý zabezpečuje výrobca na základe zmluvy s obcou.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**14. Nový bod**

**Za bod 5. sa vkladá nový bod 6, ktorý znie:**

„6. V § 70 sa za písmeno b) vkladá nové písmeno c), ktoré znie:

„c) na základe zmluvy s obcou plnenie povinností podľa § 71 ods. 1 písm. d) a e), ak obec určí, že spätný zber sa bude vykonávať na zbernom dvore alebo na inom určenom mieste,“.

Doterajšie písmená c) až e) sa označujú ako písmená d) až f).“.

Nasledujúce body sa primerane prečíslujú.

Podľa platného zákona mal výrobca pneumatík zabezpečiť spätný zber, ktorý sa uskutočňoval prostredníctvom distribútora pneumatík. Navrhovanou zmenou sa za spätný zber považuje aj zber odpadových pneumatík na zbernom dvore a tiež na inom mieste v obci, ktorý zabezpečuje výrobca na základe zmluvy s obcou.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**15. Nový bod**

**Za bod 5. sa vkladá nový bod 6, ktorý znie:**

„6. § 70 sa dopĺňa písmenom g), ktoré znie:

„g) ohlásenie množstva vyzbieraných odpadových pneumatík koordinačnému centru pre prúd odpadových pneumatík za obdobie kalendárneho roka do 28. februára nasledujúceho roka.“.“.

Nasledujúce body sa primerane prečíslujú.

Pôvodná ohlasovacia povinnosť distribútora pneumatík sa presúva na výrobcu pneumatík, ktorý ohlasovanie množstiev vyzbieraných odpadových pneumatík zabezpečí efektívnejšie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**16. Nový bod**

**Za bod 5. sa vkladá nový bod 6, ktorý znie:**

„6. V § 71 ods. 1 sa vypúšťa písmeno f).“.

Nasledujúce body sa primerane prečíslujú.

Povinnosť distribútora ohlasovať koordinačnému centru pre prúd odpadových pneumatík a ministerstvu údaje o množstve vyzbieraných odpadových pneumatík sa vypúšťa a prechádza s účinnosťou od 1. mája 2017 na výrobcu odpadových pneumatík, ale len vo vzťahu ku koordinačnému centru pre prúd odpadové pneumatiky.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**17. Nový bod**

**Za bod 5. sa vkladá nový bod 6, ktorý znie:**

„6. V § 72 sa za slová „distribútorovi pneumatík“ vkladá čiarka a slová: „na zberný dvor alebo na iné miesto, ak tak obec určí“.“.

Nasledujúce body sa primerane prečíslujú.

Navrhovanou zmenou sa rozširuje možnosť pre konečného používateľa odovzdať odpadovú pneumatiku okrem distribútora pneumatík aj na zberný dvor obce alebo na iné miesto určené obcou.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**18. Nový bod**

**Za bod 5. sa vkladá nový bod 6, ktorý znie:**

„6. V § 80 ods. 6 sa za slová „objemný odpad“ vkladá čiarka a slová „odpady, ktorých zber na zbernom dvore umožňuje tento zákon,“.“.

Nasledujúce body sa primerane prečíslujú.

Návrhom sa doplňuje možnosť odovzdať odpadovú pneumatiku aj zbernému dvoru ako spôsobilému subjektu na prevzatie odpadových pneumatík.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**19. Nový bod**

**Za bod 5. sa vkladá nový bod 6, ktorý znie:**

„6.V § 81 ods. 7 písm. c) sa za slovom „kovy“ spojka „a“ nahrádza čiarkou a za slovo „sklo“ sa vkladajú slová „a viacvrstvové kombinované materiály na báze lepenky“.“.

Nasledujúce body sa primerane prečíslujú.

Uvedenou úpravou sa chce docieliť, aby bolo zrejmé, že na úrovni obce sa zabezpečuje vykonávanie triedeného zberu pre papier, plasty, kovy, sklo a viacvrstvové kombinované materiály na báze lepenky. Uvedenú zmenu si vyžiadala aplikačná prax.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**20. Nový bod**

**Za bod 5. sa vkladá nový bod 6, ktorý znie:**

„6.V § 81 ods. 8 sa za písmeno f) vkladá nové písmeno g), ktoré znie:

„g)  spôsobe spätného zberu odpadových pneumatík,“.

Doterajšie písmená g) až j) sa označujú ako písmená h) až k).“.

Nasledujúce body sa primerane prečíslujú.

Zmena nadväzujúca na zmenu v § 72 zákona. Obec vo svojom všeobecne záväznom nariadené upraví ďalšie miesta, kde môže konečný používateľ odovzdať odpadové pneumatiky v rámci spätného zberu. Takýmto miestom môže byť napríklad zberný dvor alebo aj iné miesta, ktoré určí obec.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**21. Nový bod**

**Za bod 5. sa vkladá nový bod 6, ktorý znie:**

„6. V § 82 ods. 3 písm. d) sa za slová „objemný odpad“ vkladá čiarka a slová „odpadové pneumatiky“.“.

Nasledujúce body sa primerane prečíslujú.

Dopĺňa sa povinnosť prevádzkovateľa zberného dvora odobrať od fyzickej osoby aj odpadové pneumatiky.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**22. Nový bod**

**Za bod 5. sa vkladá nový bod 6, ktorý znie:**

„6. V § 105 ods. 2 sa vypúšťa písmeno ae).

Doterajšie písmená af) a ag) sa označujú ako písmená ae) a af).“.

Nasledujúce body sa primerane prečíslujú.

Zmena nadväzujúca na zmenu v § 125.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**23. Nový bod**

**Za bod 5. sa vkladá nový bod 6, ktorý znie:**

„6. V § 108 ods. 1 písm. e) sa vypúšťa tretí bod.

Doterajšie body 4 a 5 sa označujú ako body 3 a 4.“.

Nasledujúce body sa primerane prečíslujú.

Zmena nadväzujúca na vypustenie odseku 7 v § 125.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**24. Nový bod**

**Za bod 5. sa vkladá nový bod 6, ktorý znie:**

„6.V § 110 ods. 1 písm. a) sa slová „§ 54 ods. 1 písm. a) až c)“ nahrádzajú slovami „§ 54 ods. 1 písm. a) až c) a ods. 5“.“

Nasledujúce body sa primerane prečíslujú.

Doplnenie kompetencie Slovenskej obchodnej inšpekcie na ukladanie pokút za porušenie povinnosti ustanovenej v § 54 ods. 5.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**25. Nový bod**

**Za bod 5. sa vkladá nový bod 6, ktorý znie:**

„6. V § 112 ods. 2 sa slová „§ 116“ nahrádzajú slovami „§ 117“.“.

Nasledujúce body sa primerane prečíslujú.

Ide o legislatívno-technickú úpravu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**26. Nový bod**

**Za bod 6. sa vkladá nový bod 7, ktorý znie:**

„7. V § 117 ods.1sa slová „§ 125 ods. 5, 6, 7“ nahrádzajú slovami „§ 125 ods. 5“.“.

Nasledujúce body sa primerane prečíslujú.

Ide o vypustenie sankcií k vypusteným povinnostiam v § 125 ods. 6 a 7.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**27. Nový bod**

**Za bod 6. sa vkladá nový bod 7, ktorý znie:**

„7. V § 117 ods. 3 sa slová „§ 31 ods. 6, 11, 12, 13, 14“ nahrádzajú slovami „§ 31 ods. 6, 11,12,13,14, 15“.“.

Nasledujúce body sa primerane prečíslujú.

Doplnenie sankcie vo vzťahu k povinnosti koordinačného centra pre prúd odpadových pneumatík ustanovenej v § 31 ods. 15.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**28. Nový bod**

**Za bod 6. sa vkladá nový bod 7, ktorý znie:**

„7. V § 125 sa vypúšťajú odseky 6 a 7.“.

Nasledujúce body sa primerane prečíslujú.

Návrh na zrušenie evidenčných a ohlasovacích povinností výrobcu a subjektov zabezpečujúcich zber, recykláciu alebo iný spôsob zhodnotenia alebo zneškodnenia odpadov z výrobkov alebo materiálov uvedených v § 124 ods. 1 súvisí so zrušením Recyklačného fondu a zároveň odbúrava administratívnu záťaž.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**29. Nový bod**

**Za bod 6. sa vkladá nový bod 7, ktorý znie:**

„7. V § 133 ods. 2 sa slová „na likvidátora“ nahrádzajú slovami „na osobu vykonávajúcu funkciu likvidátora“.“.

Nasledujúce body sa primerane prečíslujú.

Zmena ustanovenia bližšie precizuje úlohy orgánov Recyklačného fondu po vstupe do likvidácie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**30. Nový bod**

**Za bod 6. sa vkladá nový bod 7, ktorý znie:**

„7. V § 133 ods. 3 znie:

„(3) Odmena likvidátora je najviac 15 % z likvidačnej rezervy podľa § 130 ods. 1. Odmena likvidátora sa uhrádza z majetku Recyklačného fondu.“.“.

Nasledujúce body sa primerane prečíslujú.

Precizovanie ustanovenia pri odmeňovaní likvidátora.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**31. Nový bod**

**Za bod 6. sa vkladá nový bod 7, ktorý znie:**

„7. Za § 135a sa vkladá § 135b, ktorý vrátane nadpisu znie:

„§ 135b

Prechodné ustanovenie k úprave účinnej od 1. mája 2017

Povinnosť podľa § 70 písm. g) je výrobca povinný plniť prvý krát za rok 2017.“.

Nasledujúce body sa primerane prečíslujú.

Prechodným ustanovením sa ukladá povinnosť vo vzťahu k povinnosti výrobcu odpadových pneumatík ohlasovať údaje o množstvách odpadových pneumatík prvýkrát za rok 2017. Do 1. mája 2017 mali túto povinnosť distribútori pneumatík.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**32. K čl. II.**

**V Čl. II**. **sa slová „1. marca 2017“ nahrádzajú slovami „1. mája 2017“.**

Ustanovenie v bode 5 návrhu zákona (§ 54 ods. 5) nadobúda účinnosť 1.1.2018, čo sa premietne do ustanovení o účinnosti zákona.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. **1 až 32** hlasovať spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 344) **schváliť s pripomienkami.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 344) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 73 z 21. marca 2017.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter  **A n t a l**, v. r.

predseda výboru